[{"text_idx": "#000002", "text": "\"Esiteks on ta\u0308htis ro\u0303hutada, et see on meie jaoks suur saavutus. Viiest viimasest MM-ist neljal oleme nu\u0308u\u0308d alagrupist edasi jo\u0303udnud (2010 ja\u0308i S\u030cveits alagruppi toppama, 2006, 2014 ja 2018 jo\u0303uti 1/8-finaali, mis kaotati \u2013 O. J.). MM on va\u0308ga keeruline vo\u0303istlus. Na\u0308eme ju ka siin Kataris, kuidas suured vo\u0303istkonnad on alagruppide la\u0308bimisega raskustes. Olen meeskonna u\u0308le va\u0308ga uhke."}, {"text_idx": "#000003", "text": "Aga nu\u0308u\u0308d edasi so\u0303ltub ko\u0303ik u\u0308hest ma\u0308ngust ja tahame jo\u0303uda nii kaugele kui vo\u0303imalik. 1/8-finaal Portugaliga tuleb keeruline, ent anname endast ko\u0303ik, et ma\u0308ng vo\u0303ita. Nu\u0308u\u0308d kestab iga ma\u0308ng kestab 90 vo\u0303i 120 minutit, ma\u0308ngitakse vo\u0303iduni ja ko\u0303ik on vo\u0303imalik. Tahame jo\u0303uda kaugele,\" ra\u0308a\u0308kis Scha\u0308r pa\u0308rast Serbia u\u0308le saavutatud 3:2 vo\u0303itu meediatsoonis ajakirjanike (sh Soccernet.ee-ga) vesteldes."}, {"text_idx": "#000004", "text": "Et S\u030cveitsi ja\u0308rgmine vastane on Portugal, uuriti 30-aastasest keskkaitsjalt Scha\u0308rilt, kui ohtlikuks ta praegust Cristiano Ronaldot peab? \"Ronaldo on maailma u\u0308ks va\u0308gevamaid ma\u0308ngijad la\u0308bi aegade. Ta on va\u0308ravamasin ja alati va\u0308ga ohtlik.\" Kas teda on vo\u0303imalik peatada? \"Vo\u0303istkonnana suudame peatada u\u0308ksko\u0303ik kelle. Oleme varemgi tippkoondistega kohtunud ja neid vo\u0303itnud.\""}, {"text_idx": "#000005", "text": "Mis on S\u030cveitis saladus? \"Meeskondlikkus. Ko\u0303ik 26 ma\u0308ngijat on ta\u0308htsad ja toetavad teineteist. Praeguseks on peaaegu ko\u0303ik ka mo\u0303ne minuti ma\u0308nguaega saanud (ainsa va\u0308ljakuma\u0308ngijana ei saanud alagrupiturniiril platsile Ardon Jashari \u2013 O. J.). Iga platsile tulev ma\u0308ngija on selleks 100% valmis ja atmosfa\u0308a\u0308r on suurepa\u0308rane. Teame ko\u0303ik, et suudame edukad olla ainult vo\u0303istkonnana. Oleme viimaste finaalturniiride jooksul seda ka ilmekalt to\u0303estanud. U\u0308ksinda ja\u0308nnates kaugele ei jo\u0303ua.\""}, {"text_idx": "#000006", "text": "Scha\u0308r isegi on na\u0308ide ma\u0308ngijast, kes pidi oma vo\u0303imalust ootama. Ta on ku\u0308ll Premier League\u2019is kolmandat kohta hoidva Newcastle Unitedi kindel po\u0303himees, ent S\u030cveitsi ridades ja\u0308i kahes esimeses kohtumises pingile, sest keskkaitsepaari moodustasid Nico Elvedi ja Manuel Akanji. Kuna Elvedi ja\u0308i enne kohtumist Serbiaga haigeks, sai vo\u0303imaluse Scha\u0308r, kelle jaoks oli tegemist 74. A-maavo\u0303istlusega."}, {"text_idx": "#000007", "text": "Ma\u0308ng Serbiaga kujunes va\u0308ga tuliseks. Eriti teisel poolajal keesid tunded eriti ko\u0303rgetel temperatuuridel. See polnud u\u0308llatav, sest oli ette teada, et kohtumine omab omana\u0308olist pitserit, mis seotud samade meeskondade duelliga 2018. aasta MM-finaalturniiril, kus serblasi ha\u0308iris Xherdan Shaqiri ja Granit Xhaka \u2013 mo\u0303lemad Kosovo-Albaania pa\u0308ritolu \u2013 va\u0308ravata\u0308histus."}, {"text_idx": "#000008", "text": "\"Teadsime eelmisel MMil juhtunut silmas pidades, et ma\u0308ngus Serbiaga vo\u0303ivad emotsioonid esile to\u0303usta. Teadvustasime, et peame suutma pea ku\u0308lmana hoida. Ja suutsimegi seda. Olime peades Serbiast veidi nutikamad ja vo\u0303ib-olla see oligi detail, mille abil me ta\u0308na vo\u0303itsime. Oleme va\u0308ga uhked ka selle u\u0308le,\" so\u0303nas Scha\u0308r."}, {"text_idx": "#000009", "text": "Lo\u0303petuseks paluti MM-veteranil kirjeldada tunnet, mis valdab ma\u0308ngijad sel turniiril osaledes. \"So\u0303brad, see on parim asi. Oma riigi esindamine MM-finaalturniiril on jalgpalluri jaoks ko\u0303ige uhkem su\u0308ndmus, mida vo\u0303imalik karja\u0308a\u0308ri jooksul kogeda. See on minu kolmas MM-finaalturniir, mis teeb mind uhkeks. Aga 100% pole ma veel valmis koju minema!\""}, {"text_idx": "#000012", "text": "MM2018 parimad palad - uuesti!"}, {"text_idx": "#000014", "text": "Interaktiivne blogi ja vahetud muljed Eesti koondise reisilt Katari, kus kolme aasta pa\u0308rast koguneb maailma jalgpalli koorekiht."}]